สนาม 7 ลำปาง...ได้ครบ 32 คน "เทตซึญ่า ดวล เมษา", "เอก บู๊กับ โม" ........ ศึกสอยคิว "New Lampang SangSom 6 Red Open 2017" สนามที่ 7 ณ New Lampang Snooker Club จ.ลำปาง วันที่ 22 พ.ย. ผ่านไปแล้ว 2 วันเต็มๆ บรรดาจอมคิวต่างออกอาวุธเชือดเฉือนกันแบบสุดลิ่ม ทิ่มกันกระจาย เพราะถ้าพ่ายหมายถึงตกรอบ มาถึงวันนี้ก็ได้ 32 คนสุดท้ายที่ยังมีโอกาสจะฟาดแชมป์ไปครอง สำหรับคู่เด็ดในรอบ 32 คน พรุ่งนี้ (23 พ.ย.) ต้องจับตาดูซามูไรจอมขยัน "เทตซึญ่า คูวาตะ" ที่จะลงดวลเพลงคิวกับกรรมการเอวบางร่างน้อย "เมษา กรรมการ"(เมษา กุลทอง) ส่วนอดีตแชมป์สนามเค.พี.เมื่อปีกลาย "เอก จินดา" (ณัฐวรรธน์ ผ่องศรีสุข) จะต้องเจอกับเจ้าถิ่น "โม ลำปาง" (วีรพันธ์ โทกุล) ทางเพจ SnookerSociety จะแชร์ไลฟ์การแข่งขันจากทางเพจ SangSom 6 Red มาให้แฟนๆได้รับชมเช่นทุกวัน ..... เรื่อง : แอดฯชัช ภาพ : โต้ง แสงโสม